**Μεθοδολογία και Κριτήρια Επιλογής Πράξεων που αφορούν στα Προκαθορισμένα Έργα (PDPs) του Προγράμματος «Χρηστή Διακυβέρνηση, Θεσμοί και Διαφάνεια»**

**Χρηματοδοτικός Μηχανισμός ΕΟΧ 2014-2021**

**ΜΑΙΟΣ 2021**

**ΔΙΑΔΙΚΑΣΙΑ I\_3: Ένταξη Προκαθορισμένων Πράξεων**

**ΣΚΟΠΟΣ - ΠΕΔΙΟ ΕΦΑΡΜΟΓΗΣ**

Η παρούσα διαδικασία εφαρμόζεται για την αξιολόγηση των αιτήσεων χρηματοδότησης πράξεων **στο πλαίσιο των Προκαθορισμένων Πράξεων του Προγράμματος** και την επιλογή πράξεων προς ένταξη και χρηματοδότηση.

Ο σκοπός της διαδικασίας είναι η διασφάλιση της τήρησης των προβλέψεων του Άρθρ. 6.5 «Επιλογή προκαθορισμένων πράξεων», παρ. 3: «Ο Διαχειριστής Προγράμματος, πριν την υπογραφή συμφώνου για μια προκαθορισμένη πράξη, αξιολογεί την πράξη προκειμένου να ελεγχθούν η ποιότητα και η συμβολή της στους στόχους του προγράμματος, καθώς επίσης και η συμμόρφωση με την εθνική και Κοινοτική νομοθεσία. Το Εθνικό Σημείο Επαφής οφείλει να ενημερώνει την Επιτροπή Χ.Μ. ΕΟΧ για τη θετική αξιολόγηση προκαθορισμένων πράξεων»:

Λεπτομέρειες καθορίζοντα στα παρακάτω

1. στον από 8-9-2016 «Κανονισμό για την εφαρμογή του Χρηματοδοτικού Μηχανισμού ΕΟΧ των ετών 2014-2021 (Regulation on the implementation of the European Economic Area - EEA Financial Mechanism 2014-2021)», όπως υιοθετήθηκε από την Επιτροπή Χρηματοδοτικού Μηχανισμού βάσει του άρθρου 10.5 του Πρωτοκόλλου 38c της Συμφωνίας ΕΟΧ, και ειδικότερα το Άρθρ. 1.5 «Θεσμικό πλαίσιο Χ.Μ. ΕΟΧ 2014-2021»
2. στο από 31.10.2017 Μνημόνιο Κατανόησης (Memorandum of Understanding) για την υλοποίηση του Χρηματοδοτικού Μηχανισμού Ευρωπαϊκού Οικονομικού Χώρου περιόδου 2014-2021 που υπεγράφη μεταξύ της Δημοκρατίας της Ισλανδίας, του Πριγκιπάτου του Λιχτενστάιν, του Βασιλείου της Νορβηγίας αφενός και της αφετέρου Ελληνικής Δημοκρατίας, εκπροσωπούμενης από το Υπουργείο Ανάπτυξης και Επενδύσεων, όπως τροποποιήθηκε και ισχύει και στο οποίο Διαχειριστής Προγράμματος (Programme Operator) ορίζεται η Ειδική Υπηρεσία Διαχείρισης Εφαρμογής ΤΠΕ (ΕΥΔΕ ΤΠΕ) του Υπουργείου Ψηφιακής Διακυβέρνησης
3. στην υπ. αριθ. 13249/4-2-2020 κοινή απόφαση των Υπουργών Οικονομικών και Ανάπτυξης και Επενδύσεων «Καθορισμός Συστήματος Διαχείρισης και Ελέγχου για την υλοποίηση του Χρηματοδοτικού Μηχανισμού του Ευρωπαϊκού Οικονομικού Χώρου (Χ.Μ. - ΕΟΧ) περιόδου 2014-2021 – Κατανομή των Πόρων» (ΦΕΚ τ.Β΄/526) όπως αυτή ενσωμάτωσε τον Κανονισμό ΧΜ ΕΟΧ 2014-2021
4. στην από 25.9.2020 Προγραμματική Συμφωνία για την χρηματοδότηση του προγράμματος “Χρηστή Διακυβέρνηση, Θεσμοί και Διαφάνεια” (Programme F – Good Governance, Accountable Institutions, Transparency), με τα παραρτήματα της όπως ισχύει.
5. στο Σύμφωνο Υλοποίησης Προγράμματος (κατά τον Κανονισμό Programme Implementation Agreement) το οποίο θεσπίστηκε με την έκδοση της υπ’ αριθμ. 124428/24.11.2020 (ΦΕΚ 5355/τ’Β/07.12.2020) Υπουργικής Απόφασης με τίτλο «Συγχρηματοδότηση του Προγράμματος με τίτλο “Χρηστή Διακυβέρνηση, Θεσμοί και Διαφάνεια” (Programme F-Good Governance, Accountable Institutions, Transparency), με Διαχειριστή Προγράμματος (Programme Operator) την Ειδική Υπηρεσία Διαχείρισης Εφαρμογής ΤΠΕ (ΕΥΔΕ ΤΠΕ) του Υπουργείου Ψηφιακής Διακυβέρνησης, με πόρους του Χρηματοδοτικού Μηχανισμού Ευρωπαϊκού Οικονομικού Χώρου (ΧΜ ΕΟΧ), περιόδου 2014-2021 και Εθνικούς πόρους του Προγράμματος Δημοσίων Επενδύσεων (ΠΔΕ)», από τον Υπουργό Ανάπτυξης και Επενδύσεων, δυνάμει του Άρθρ.6.8 της υπ. αριθ. 13249/4-2-2020 κοινής απόφασης των Υπουργών Οικονομικών και Ανάπτυξης και Επενδύσεων «Καθορισμός Συστήματος Διαχείρισης και Ελέγχου για την υλοποίηση του Χρηματοδοτικού Μηχανισμού του Ευρωπαϊκού Οικονομικού Χώρου (Χ.Μ. - ΕΟΧ) περιόδου 2014-2021 – Κατανομή των Πόρων».

και στη με αρ. πρωτ. 460/23.03.2021 Πρόσκληση με τίτλο «Υλοποίηση του Προγράμματος «Χρηστή Διακυβέρνηση, Θεσμοί, Διαφάνεια» του ΧΜ ΕΟΧ 2014-2021 μέσω των Προκαθορισμένων Πράξεων της Προγραμματικής Συμφωνίας (ΑΔΑ: 6Α1946ΜΠΥΓ-ΡΓΑ).

**ΠΕΡΙΓΡΑΦΗ ΔΙΑΔΙΚΑΣΙΑΣ**

Αρμόδιος για τη διαδικασία αξιολόγησης και επιλογής των πράξεων είναι ο Διαχειριστής Προγράμματος (ΔΠ), ο οποίος αξιολογεί την προτεινόμενη πράξη σε δύο (2) στάδια για να επαληθεύσει καταρχήν την πληρότητα της αίτησης και στη συνέχεια τη συμφωνία με την προκαθορισμένη περιγραφή της πράξης και την ικανοποίηση των κριτηρίων του Άρθρ. 6.5 της ΚΥΑ ΣΔΕ ΕΟΧ. Το αποτέλεσμα της αξιολόγησης των προκαθορισμένων πράξεων κοινοποιείται στο ΕΣΕ, το οποίο στη συνέχεια ενημερώνει την Επιτροπή ΧΜ ΕΟΧ για τη θετική αξιολόγηση της προκαθορισμένης πράξης.

Το αποτέλεσμα της αξιολόγησης για την κάθε πρόταση προκύπτει και από τα δύο στάδια αξιολόγησης.

1. *Στάδια και κριτήρια Αξιολόγησης*

Η διαδικασία αξιολόγησης των προς χρηματοδότηση πράξεων γίνεται με τα κριτήρια επιλογής πράξεων, όπως αυτά δημοσιεύονται στην πρόσκληση και σε δύο διακριτά και διαδοχικά στάδια, όπως αναφέρεται σχετικά στο Εγχειρίδιο Διαδικασιών ΧΜ ΕΟΧ 2014-2021 και εξειδικεύεται παρακάτω:

• ΣΤΑΔΙΟ Α΄: Έλεγχος πληρότητας και επιλεξιμότητας πρότασης

• ΣΤΑΔΙΟ Β΄: Αξιολόγηση των προτάσεων ανά κριτήριο / ομάδα κριτηρίων

**Στάδιο Α΄: Έλεγχος πληρότητας και επιλεξιμότητας αιτήσεων χρηματοδότησης**

Ειδικότερα, σ’ αυτό το στάδιο εξετάζονται τα εξής:

1. Ο Φορέας Υλοποίησης στην περιγραφή πράξης είναι ο προκαθορισμένος στην Προγραμματική Συμφωνία

2. Η υποβολή της αίτησης χρηματοδότησης είναι εντός της προβλεπόμενης διαδικασίας, προθεσμίας κλπ που τίθεται στην πρόσκληση.

3. Το Τεχνικό Δελτίο είναι πλήρως συμπληρωμένο και αρμοδίως υπογεγραμμένο.

4. Τα έγγραφα της υποβαλλόμενης αίτησης είναι πλήρως και ορθά συμπληρωμένα και επίσης, υπογεγραμμένα αρμοδίως:

* Αίτηση
* Τεχνικό Δελτίο – Πληρότητα και σαφήνεια της περιγραφής φυσικού αντικειμένου
* Συμφωνία με Εταίρο/ους Πράξης /Επιστολή δήλωσης πρόθεσης
* Λοιπά στοιχεία που προσδιορίζονται στην Πρόσκληση
* Πληρότητα και σαφήνεια της περιγραφής φυσικού αντικειμένου
* Μη επικάλυψη των χορηγούμενων χρηματοδοτήσεων
* Υποβολή αποφάσεων των αρμόδιων ή και συλλογικών οργάνων του δικαιούχου ή άλλων αρμοδίων οργάνων.

Το Στάδιο Α’ Έλεγχος πληρότητας και επιλεξιμότητας της πρότασης, αποτελεί απαραίτητη προϋπόθεση για να ξεκινήσει το Στάδιο Β’ της αξιολόγησης της πράξης.

Για τα παραπάνω, η απάντηση πρέπει να είναι θετική (ΝΑΙ) ή «ΔΕΝ ΑΦΟΡΑ»

**ΣΤΑΔΙΟ Β΄: Αξιολόγηση των αιτήσεων που γίνεται με βάση τα κριτήρια αξιολόγησης**

Στο Στάδιο Β΄ η αξιολόγηση γίνεται στη βάση των προβλέψεων της ΚΥΑ ΣΔΕ ΕΟΧ και ειδικότερα των κριτηρίων του Άρθρου 6.5. Τα κριτήρια αξιολόγησης περιλαμβάνονται στο Έντυπο Λ.I.3.2 Φύλλο Αξιολόγησης Πράξης. Τα κριτήρια αυτά είναι:

**Α. ΣΥΜΒΑΤΟΤΗΤΑ ΜΕ ΠΡΟΓΡΑΜΜΑΤΙΚΗ ΣΥΜΦΩΝΙΑ**

Στοιχεία του έργου όπως δηλώθηκαν και συμπεριλήφθηκαν στην Προγραμματική Συμφωνία (Καν., ΚΥΑ, Αρθρ. 6.5, παρ. 2)

1. Η πράξη συνάδει με την Προγραμματική Συμφωνία ως προς:

• (α) το πλαίσιο και την αιτιολόγηση, με αναφορά και στις σχετικές εθνικές προτεραιότητες

• (β) τον στόχο και τα αναμενόμενα αποτελέσματα της πράξης

• (γ) τον Φορέα Υλοποίησης και τους εταίρους των πράξεων

• (δ) τα αποτελέσματα μελετών σκοπιμότητας

• (ε) το χρονοδιάγραμμα υλοποίησης των πράξεων

• (στ) το προσχέδιο του προϋπολογισμού, που να περιλαμβάνει το σύνολο των προγραμματισμένων χρηματοοικονομικών πόρων και την προβλεπόμενη συνδρομή του Χ.Μ. ΕΟΧ 2014-2021

2. Άλλους όρους ή προϋποθέσεις της Προγραμματικής Συμφωνίας

|  |
| --- |
| **ΠΡΟΫΠΟΘΕΣΗ ΘΕΤΙΚΗΣ ΑΞΙΟΛΟΓΗΣΗΣ:**  Η πράξη θα πρέπει να λαμβάνει την τιμή ΝΑΙ ή ΔΑ σε όλα τα κριτήρια. |

**Β. ΤΗΡΗΣΗ ΘΕΣΜΙΚΟΥ ΠΛΑΙΣΙΟΥ ΚΑΙ ΕΝΣΩΜΑΤΩΣΗ ΟΡΙΖΟΝΤΙΩΝ ΠΟΛΙΤΙΚΩΝ (Καν. ΚΥΑ. Άρθρ. 6.5, παρ.3)**

Β1. Η ποιότητα της πράξης συνάδει με τις προβλεπόμενες απαιτήσεις για την υλοποίηση της και την εκπλήρωση του σκοπού της

Η πράξη εφαρμόζει μεθόδους ποιοτικής υλοποίησης και ανταποκρίνεται στις προβλεπόμενες απαιτήσεις καθώς και στην εκπλήρωση του σκοπού της.

Ειδικότερα εξετάζεται:

α) Η πληρότητα και σαφήνεια

β) Η ρεαλιστικότητα του προϋπολογισμού

γ) Η ρεαλιστικότητα του χρονοδιαγράμματος

Β2. Η πράξη συμβάλει στους στόχους του προγράμματος

Β3. Η πράξη συνάδει με την εθνική και κοινοτική νομοθεσία. Εξετάζεται αν η πράξη συνάδει με την εθνική και κοινοτική νομοθεσία.

Εξετάζεται εάν το προτεινόμενο στο ΤΔΠ θεσμικό πλαίσιο υλοποίησης των υποέργων συνάδει με το εθνικό και ενωσιακό δίκαιο, όσον αφορά:

α) στη μεθοδολογία επιμερισμού της πράξης σε υποέργα (είδος και διαδικασία)

β) στην περίπτωση υποβολής σχεδίου διακήρυξης ή αυτεπιστασίας (ως προς τη διαδικασία)

γ) στην περίπτωση που έχουν προηγηθεί οι διαδικασίες έκδοσης διακηρύξεων ή/ και σύναψης συμβάσεων, κλπ, εξετάζεται εάν ο Φορέας Υλοποίησης έχει τηρήσει μέχρι τη στιγμή της υποβολής της αίτησης χρηματοδότησης, τους κατά περίπτωση ισχύοντες εθνικούς και κοινοτικούς κανόνες για την προτεινόμενη πράξη, σύμφωνα με τα προβλεπόμενα στις διαδικασίες έγκρισης σταδίων δημοσίων συμβάσεων από το ισχύον ΣΔΕ EOX. Σε περίπτωση που κατά τη διαδικασία της εξέτασης της διαδικασίας διακήρυξης και της διαδικασίας ανάληψης νομικής δέσμευσης, εντοπιστεί παρατυπία, στη διατύπωση γνώμης, ορίζονται τα προτεινόμενα διορθωτικά μέτρα ή το ποσοστό της κατ’ αποκοπή διόρθωσης που επιβάλλεται από τον Διαχειριστή του Προγράμματος κατά τα ειδικά οριζόμενα στις αντίστοιχες αποφάσεις, όπως COCOF κα..

δ) στην τήρηση των κανόνων περί ανταγωνισμού και κρατικών ενισχύσεων

Β4. Προαγωγή της ισότητας ανδρών και γυναικών και της μη διάκρισης

Εξετάζεται εάν η προτεινόμενη πράξη προασπίζει την ισότητα μεταξύ ανδρών και γυναικών και αποτρέπει κάθε διάκριση λόγω φύλου, φυλής, εθνοτικής καταγωγής, θρησκείας, πεποιθήσεων, αναπηρίας, ηλικίας, γενετήσιου προσανατολισμού.

Β5. Εξασφάλιση της προσβασιμότητας των ατόμων με αναπηρία

Εξετάζεται ο τρόπος με τον οποίο η πράξη ικανοποιεί τις απαιτήσεις προσβασιμότητας και τους κανόνες ασφαλείας για όλες τις κατηγορίες ΑμεΑ σύμφωνα με το ισχύον θεσμικό πλαίσιο. Σε περίπτωση κατά την οποία μία πράξη έχει ήδη συμβασιοποιηθεί και δεν έχει γίνει πρόβλεψη για τα ΑμΕΑ, εφόσον απαιτείται από τη φύση της πράξης και την κείμενη νομοθεσία, η θετική αξιολόγηση τεκμηριώνεται με τη δέσμευση του δυνητικού δικαιούχου ότι θα αναλάβει όλες τις δαπάνες προσαρμογής για εξασφάλιση προσβασιμότητας για ΑμΕΑ με δικά του έξοδα.

Ειδικά για το εν λόγω κριτήριο διευκρινίζεται ότι η θετική απάντηση («ΝΑΙ») καλύπτει τις ακόλουθες περιπτώσεις:

* Στην πράξη περιλαμβάνονται κατ’ ελάχιστον όλες οι απαιτήσεις, σύμφωνα με το ισχύον θεσμικό πλαίσιο, σύμφωνα με την Πρόσκληση, ώστε να εξασφαλίζεται η προσβασιμότητα στα ΑμεΑ, όπως για πρόσβαση:

- στις υπηρεσίες

- στα ηλεκτρονικά περιβάλλοντα

- στην πληροφόρηση (προσβάσιμες μορφές πληροφόρησης ή/και προσβασιμότητα εκδηλώσεων)

* Δεν προβλέπονται απαιτήσεις για την εξασφάλιση της προσβασιμότητας στα ΑμεΑ, λαμβάνοντας υπόψη τη φύση της πράξης βάσει της οποίας δεν κωλύεται ή δεν απαιτείται η προσβασιμότητα στα ΑμεΑ).

|  |
| --- |
| **ΠΡΟΫΠΟΘΕΣΗ ΘΕΤΙΚΗΣ ΑΞΙΟΛΟΓΗΣΗΣ:**  Η πράξη δεν πρέπει να λαμβάνει αρνητική "ΟΧΙ", στα κριτήρια της Κατηγορίας Β. |

**Γ. ΣΥΜΦΩΝΙΕΣ ΣΥΝΕΡΓΑΣΙΑΣ ΚΑΙ ΕΤΑΙΡΟΙ**

Γ1. Εταίροι πράξης και συμφωνίες συνεργασίας

Η πράξη συνάδει με την Προγραμματική Συμφωνία ως προς τον/τους εταίρους πράξης

Γ2. Πληρότητα, σαφήνεια και επάρκεια του προσχεδίου Συμφωνίας Συνεργασίας

Εξετάζεται αν η/οι Συμφωνίες συνεργασίας με τον/τους εταίρο/ους περιλαμβάνει/ουν:

(α) προβλέψεις ως προς τους ρόλους και τις υποχρεώσεις των συμβαλλόμενων μερών

(β) προβλέψεις ως προς τις οικονομικές συμφωνίες μεταξύ των μερών, μεταξύ των οποίων, ενδεικτικά αλλά όχι περιοριστικά, τις δαπάνες των εταίρων οι οποίες δύναται αν χρηματοδοτηθούν από τον προϋπολογισμό της πράξης

(γ) προβλέψεις για τη μέθοδο υπολογισμού του έμμεσου κόστους και το μέγιστο ποσό αυτού

(δ) τους κανόνες ισοτιμίας συναλλάγματος που διέπουν τέτοιου είδους δαπάνες και την αποπληρωμή τους

(ε) προβλέψεις για ελέγχους στους εταίρους της πράξης

(στ) προβλέψεις για την ανάκτηση αχρεωστήτως ή παρανόμως καταβληθέντων ποσών στο πλαίσιο δημοσιονομικών διορθώσεων, σύμφωνα με το κεφάλαιο 15 της ΚΥΑ ΣΔΕ ΕΟΧ

(ζ) λεπτομερή προϋπολογισμό

(η) προβλέψεις για την επίλυση διαφορών

Η συμφωνία συνεργασίας είναι στα αγγλικά (εφόσον ένα από τα συμβαλλόμενα μέρη είναι φορέας από τις Δότριες χώρες/Εξωτερικού)

Η συμφωνία είναι συμβατή με την εθνική και ευρωπαϊκή νομοθεσία περί δημοσίων συμβάσεων καθώς και με το άρθρο 8.15 «Αναθέσεις συμβάσεων» της ΚΥΑ ΣΔΕ ΕΟΧ

|  |
| --- |
| **ΠΡΟΫΠΟΘΕΣΗ ΘΕΤΙΚΗΣ ΑΞΙΟΛΟΓΗΣΗΣ:**  Η Πράξη δεν πρέπει να λαμβάνει αρνητική τιμή "ΟΧΙ" στα κριτήρια της Κατηγορίας Γ |

**Δ. Διοικητική, Επιχειρησιακή και Χρηματοοικονομική ικανότητα δυνητικού δικαιούχου**

Δ1. Προηγούμενη Εμπειρία

Εξετάζεται κατά πόσο ο Φορέας έχει υλοποιήσει παρεμφερή πράξη στο πλαίσιο συγχρηματοδοτούμενων από το ΠΔΕ προγραμμάτων/έργων. Σε περίπτωση θετικής απάντησης, δεν απαιτείται η αξιολόγηση στα επόμενα 3 κριτήρια.

Δ2. Διοικητική ικανότητα του Φορέα Υλοποίησης της πρότασης

Εξετάζεται κατά πόσο ο Φορέας Υλοποίησης διαθέτει την οργανωτική δομή και τις απαραίτητες διαδικασίες για την υλοποίηση της προτεινόμενης πράξης.

Δ3. Επιχειρησιακή ικανότητα του Φορέα Υλοποίησης

Με βάση το φυσικό και οικονομικό αντικείμενο της προτεινόμενης πράξης αξιολογείται κατά πόσο η ομάδα έργου μπορεί να ανταποκριθεί στα στάδια υλοποίησης της πράξης, δίνοντας ιδιαίτερη σημασία στα στάδια υλοποίησης με τη μεγαλύτερη χρονική διάρκεια.

Εξετάζεται η διαθεσιμότητα/ επάρκεια προσωπικού (ομάδα έργου), δηλαδή το πλήθος και τα προσόντα (εκπαίδευση – επαγγελματική εμπειρία) των στελεχών που θα απασχοληθούν στην υλοποίηση της πράξης, Στην περίπτωση που διαπιστώνονται ενδεχόμενες ελλείψεις στην ομάδα έργου, (αριθμητική επάρκεια, απαιτούμενη ειδίκευση) εξετάζεται εάν τα συγκεκριμένα μέτρα αντιμετώπισης των αδυναμιών που περιγράφονται από τον Φορέα Υλοποίησης καλύπτουν επαρκώς τις ελλείψεις).

Δ4. Χρηματοοικονομική ικανότητα του Φορέα Υλοποίησης

Εξετάζεται η δυνατότητα του Φορέα Υλοποίησης να συμβάλλει με ίδιους πόρους στην υλοποίηση της προτεινόμενης πράξης, μόνο εφόσον απαιτείται η καταβολή ίδιων πόρων.

|  |
| --- |
| **ΠΡΟΫΠΟΘΕΣΗ ΘΕΤΙΚΗΣ ΑΞΙΟΛΟΓΗΣΗΣ**  Αν η Πράξη έχει λάβει τιμή ΝΑΙ στο πρώτο κριτήριο, τότε δεν απαιτείται η αξιολόγηση στα επόμενα 3 κριτήρια. Σε αντίθετη περίπτωση, θα πρέπει στα επόμενα 3 κριτήρια να λαμβάνει τιμή «ΝΑΙ» ή «Δεν Απαιτείται». |

Για την τελική αξιολόγηση της πράξης

|  |
| --- |
| **ΠΡΟΫΠΟΘΕΣΕΙΣ (συμπεριλαμβανομένων και των τυχών αλλαγών που προτείνονται από τον αξιολογητή σχετικά με το ύψος του προϋπολογισμού, το χρονοδιάγραμμα, κλπ.):**  Λαμβάνει το κριτήριο ΝΑΙ ή ΟΧΙ |

Κατά τη διενέργεια της αξιολόγησης, ο Διαχειριστής Προγράμματος δύναται να ζητήσει σε οποιοδήποτε στάδιο της αξιολόγησης την υποβολή συμπληρωματικών στοιχείων και διευκρινήσεων.

Προτάσεις που παρουσιάζουν σημαντικές ελλείψεις και δεν πληρούν τους κανόνες επιλεξιμότητας απορρίπτονται και ενημερώνεται σχετικά ο εκάστοτε Φορέας Υλοποίησης με την Ε.Ι.2\_2 Απόφαση απόρριψης πρότασης, στην οποία τεκμηριώνονται πλήρως οι λόγοι της απόρριψης. Ο Προϊστάμενος του Διαχειριστή Προγράμματος εισηγείται την Απόφαση Απόρριψης Πρότασης και ο νόμιμος εκπρόσωπος του Διαχειριστή Προγράμματος την εκδίδει.

1. *Όργανα και Διαδικασία Αξιολόγησης*

Με την υποβολή των αιτήσεων χρηματοδότησης πραγματοποιείται από το προσωπικό του ΔΠ η εξέταση τους ως προς την πληρότητα τους (Στάδιο Α΄). Τα αποτελέσματα της αξιολόγησης με τη σχετική τεκμηρίωση καταγράφονται στην Λ.1.3\_1 Λίστα ελέγχου πληρότητας αίτησης χρηματοδότησης,

Μετά την ολοκλήρωση της εξέτασης των κριτηρίων του Α΄ Σταδίου, οι αιτούντες των οποίων οι αιτήσεις απορρίπτονται σε αυτό το στάδιο πρέπει να ενημερώνονται για τους λόγους της απόρριψης και να τους παρέχεται εύλογος χρόνος για υποβολή τυχόν ενστάσεων. Η εν λόγω προθεσμία θα πρέπει να είναι σαφώς προσδιορισμένη στην Πρόσκληση.

Κατά το Στάδιο Β, οι αιτήσεις χρηματοδότησης αξιολογούνται από τριμελή Επιτροπή αξιολόγησης η οποία συγκροτείται με απόφαση του Διαχειριστή Προγράμματος. Για τα μέλη της Επιτροπής Αξιολόγησης διασφαλίζεται, σε κάθε περίπτωση, ότι δεν υφίσταται σύγκρουση συμφερόντων και ότι διαθέτουν την απαιτούμενη εμπειρία και τεχνογνωσία για τη διενέργεια της αξιολόγησης.

Ο Διαχειριστής Προγράμματος θα πρέπει να λάβει όλα τα εύλογα και απαιτούμενα μέτρα προκειμένου να διασφαλίσει μια διαφανή, αντικειμενική, συνεπή και συνεκτική αξιολόγηση των αιτήσεων.

Η Επιτροπή Αξιολόγησης μπορεί να γνωμοδοτήσει θετικά για μια αίτηση χρηματοδότησης υπό όρους. Οι όροι αυτοί θα μπορούσαν να αφορούν στη μείωση του αιτούμενου προϋπολογισμού, στην αποσαφήνιση ορισμένων στοιχείων της αίτησης κλπ. Τα πρακτικά της Επιτροπής Αξιολόγησης θα πρέπει να αντικατοπτρίζουν σαφώς την αιτιολόγηση της εφαρμογής μιας προϋπόθεσης και τη γνώμη των μελών σχετικά.

Δίνεται στους Φορείς Υλοποίησης εύλογο χρονικό διάστημα προκειμένου να υποβάλουν τυχόν ενστάσεις επί της αποφάσεως, όπως περιγράφεται και στην Πρόσκληση.

Μετά την ολοκλήρωση της αξιολόγησης και εφόσον η αξιολόγηση αποβεί θετική, ο Διαχειριστής Προγράμματος οριστικοποιεί στο ΟΠΣ τα εγκεκριμένα στοιχεία της Πράξης και ακολουθείται η διαδικασία όπως περιγράφεται στο ΣΔΕ ΕΟΧ 2014-2021 για την έκδοση Απόφασης Ένταξης (Project Contract).